[{"text_idx": "#000000", "text": "Kregin\u0303 a ra hon istor e 2003 e Gwened gant ar youl da gas war-raok ar brezhoneg war dachenn an teknologiezhiou\u0300 nevez, urzhiataeriou\u0300, PDA, hezougou\u0300, bilhedaouerez..."}, {"text_idx": "#000001", "text": "Kas war-raok ar brezhoneg war dachenn an niverel"}, {"text_idx": "#000003", "text": "Krouin\u0303 ha kas da benn an difazier reizhskrivan\u0303 ha yezhadur brezhoneg \u201cAn Drouizig Difazier\u201c, dalc\u2019het eo e ratre, endouget eo bet evit meur a veziant ha brudet eo gant ar gevredigezh.Trein\u0303 e brezhoneg ar meziantou\u0300 a c\u2019haller \u201clec\u2019helaat\u201d, peurvuian\u0303 gant ul lan\u0303vaz frank. Meziantou\u0300 a c\u2019haller ober gant war meur a reizhiad korvoin\u0303 peurvuian\u0303, n\u2019eo ket dre ret avat.Rein\u0303 dafar ha gwellaat ar skor evit ar yezhou\u0300 ha/pe ar meziantou\u0300 e brezhoneg."}, {"text_idx": "#000004", "text": "Er rummad diwezhan\u0303-man\u0303 e kaver meur a obererezh, liammet pe get etrezo :"}, {"text_idx": "#000005", "text": "Skrivan\u0303 geriaouegou\u0300 evit rein\u0303 tu da gavout geriaoueg ar stlenneg e brezhoneg. Gerva ar stlenneg zo bet savet da renablin\u0303 ar geriou\u0300 graet gante e-pad an trein\u0303.Sevel kelennskridou\u0300 e brezhoneg evit deskin\u0303 penaos implijout ar meziantou\u0300.Peurlipat hag endougen nodrezou\u0300 gouezelek ha keltiek betek mentrezh UNICODE 16bits.Ergrafan\u0303 ha gwerzhan\u0303 ur c\u2019hlavier mod c\u2019hlavier C\u2019HWERTY kempennet evit ar brezhoneg, anesperanteg hag ar yezhou\u0300 all gant arouezennou\u0300 diforc\u2019hus peurliesan\u0303 (diviet eo ar c\u2019henderc\u2019had-man\u0303 hiziv)..."}, {"text_idx": "#000007", "text": "Dre ar skiant prenet bet tapet abaoe 2003 war dachenn an trein\u0303 e vez kinniget gant ar meziantou\u0300 troet evel Mozilla Firefox, Morilla Thunderbird, LibreOffice, The Gimp pe Inkscape, da ginnig un hollad kempoell. Pa\u2019z eo ar geriaouegou\u0300 stabil e chomo an troidigezhiou\u0300 efedus evit an arveriaded rak ne vo ket ret dezhe deskin\u0303-dizeskin\u0303 geriou\u0300 dishen\u0303vel pa yay d\u2019ur meziant d\u2019egile. Ur vuhez niverel plijus hag efedus e brezhoneg ez eus tro da gaout dre ar meziantou\u0300-man\u0303."}, {"text_idx": "#000008", "text": "Ar binviou\u0300 hag an dafar kinniget"}, {"text_idx": "#000009", "text": "Pajennadou\u0300 da vrudan\u0303 he labouriou\u0300 ha labouriou\u0300 tud all a zalc\u2019h An DROUIZIG gant ma chomint war he zachenn oberiantiz. En he diellou\u0300 ez eus teuliadou\u0300 pe gendivizou\u0300 diwar-benn troidigezh ar meziantou\u0300 evit ar brezhoneg pe, gant un doare ledanoc\u2019h evit ar yezhou\u0300 bihanaet, eus rannvroiou\u0300, lakaet diaes o buhez rak n\u2019int ket ken donezonet hag ar brezhoneg."}, {"text_idx": "#000010", "text": "War al lec\u2019hienn-man\u0303 e c\u2019hallit kavout ur c\u2019hinnig eus hon obererezh hag eus ar meziantou\u0300 da bellgargan\u0303. En o zouez, Mozilla Firefox, Thunderbird ha LibreOffice. Bez ez eus ivez ur pakad yezhel evit an heuliad Microsoft Office, dindan an holl stummou\u0300, MacOffice en o zouez."}, {"text_idx": "#000011", "text": "Gallout a rit kavout ivez dafar evel an difazier Hunspell, nodrezhou\u0300, levriou\u0300 niverel... Ouzhpenn ar brezhoneg e kenlabour An Drouizig gant arbennigourien\u00b7ezed evit sevel difazieriou\u0300 reizhskrivan\u0303 evit al latin, ar gresianeg kozh pe an okitaneg."}, {"text_idx": "#000012", "text": "Kaset hon eus er bloavezhiou\u0300 diwezhan\u0303 hag a-hed hon istor meur a raktres kentpatroman\u0303 evit ar c\u2019horseg, an tibetan, an dzongkha, ar c\u2019hmereg. Ma\u2019z oc\u2019h dedennet, deuit d\u2019hon c\u2019havout !"}, {"text_idx": "#000013", "text": "Hon obererezhiou\u0300 tremenet, a-vreman\u0303 pe da zont"}, {"text_idx": "#000014", "text": "Ouzhpenn an obererezhiou\u0300 hon eus meneget, hon eus kaset da benn raktresou\u0300 all. Roet en deus Microsoft e fin ar bloavezh 2006 voneg pivelezh (LCID) 0x047e=1150 d\u2019ar brezhoneg. Goulennet e oa bet e 2002 gant An Drouizig, skoazellet gant Ofis Publik ar Brezhoneg."}, {"text_idx": "#000015", "text": "Lakaet kefridiel eo bet ar brezhoneg e-barzh kenderc\u2019hadou\u0300 ensavidigezh Mozilla, gant An DROUIZIG, skoazellet gant nebeut a dud. Gant An DROUIZIG eo ardoet an troidigezhiou\u0300.Kemeret eo bet e kont gant ar yezhou\u0300 br-FR (brezhoneg) ha la-VA (latin).Kemeret eo bet e kont gant teir yezh all eus Bro-C\u2019hall (tahitianeg, shimaoreg, kibuchieg).Skrivet ez eus bet sturiou\u0300 evit klavierou\u0300 arbennik evit yezhou\u0300 dre arouezennou\u0300 diforc\u2019hus. Ur stur evit ur c\u2019hlavier keverlec\u2019h gant AZERTY zo bet savet evit an esperanteg da skouer. Sturiou\u0300 all zo bet skrivet evit ar shimaoreg, ar peuleg pe an eweeg.Un difazier reizhskrivadurel zo bet krouet evit al latin COL gant An DROUIZIG. Skiantourion war ar Grennamzer pe dud an Iliz a ra gantan\u0303."}, {"text_idx": "#000016", "text": "Chom a ra digor, pe da zigerin\u0303, raktresou\u0300 all :"}, {"text_idx": "#000017", "text": "Diorren ur geriadur niverel hen\u0303velsteriou\u0300 evit ar brezhoneg.Diorren ur geriadur niverel klotennou\u0300 evit ar brezhoneg."}, {"text_idx": "#000018", "text": "War Wayback Machine e c\u2019hellit mont da stummou\u0300 tremenet lec\u2019hienn An Drouizig hag adkavout istor hor raktresou\u0300."}, {"text_idx": "#000019", "text": "Steun\u0303v al lec'hienn - Plan du site"}, {"text_idx": "#000022", "text": "Furmskrid darempredin\u0303 \u2013 Formulaire de "}, {"text_idx": "#000023", "text": "Menegou\u0300 lezenn - Mentions le\u0301gales"}]